Fionula Flenegena

**Fionuala "Fionula" Menona Flenegena** (angļu: *Fionnghuala "Fionnula" Manon Flanagan*; dzimusi 1941. gadā 10. decembrī) ir īru un amerikāņu aktrise, kura plašāk pazīstama ar lomām filmās "Citi", "Sārgs", "Transamerika", "Vienmēr jā" un "Četri brāļi", kā arī seriālā "Pazudušie". Paradījas arī filmās "Saules asaras", "Nogalināt īru" un "Ziemassvētku dziesma". 

## Dzīvesgājums
Fionula Flenegena piedzima 1941. gada 10. decembrī Dublinā, Īrijā. Viņas tēvs bija Terenss Flenegens, Īrijas armijas virsnieks un komunists, kā arī Spānijas pilsoņu kara veterāns. Fionula bija vecākā no pieciem bērniem, un viņas māte, kura strādāja valsts dienestā, bija vienīgā ģimenē, kas nedaudz runāja īru valodā. Tāpēc abi vecāki, īpaši māte, uzstāja, lai bērni tiktu sūtīti skolās, kur mācību valoda ir īru.

Fionula 1962. gadā studēja Freiburgas Universitātē Šveicē, bet no 1964. līdz 1966. gadam studēja arī Dublinas ''Abbey'' teātrī. Viņa stažējās arī Londonas ''Old Vic'' teātrī. Studējot *Abbey* teātrī, Fionula debitēja lugā, ko pārraidīja īru raidorganizācija RTÉ.

## Karjera
1965. gadā Fionula Flenegena debitēja kā aktrise seriāla *[[Knock of Any Door]]* epizodē, bet 1967. gadā viņa debitēja kino ar otrā plāna lomu filmā *[[Ulysses (filma)|Ulysses]]*. Tomēr 1968. gadā Fionula pameta Īriju un pārcēlās uz ASV, lai izmēģinātu veiksmi kā aktrise. ASV viņa sāka ar lomām Brodvejas lugās, kam sekoja nelielas lomas filmās un televīzijas seriālos. 1976. gadā viņa parādījās seriāla *[[Rich Man, Poor Man]]* epizodē, par ko saņēma ''Emmy'' balvu. No 1978. līdz 1979. gadam Fionnula spēlēja vienu no galvenajām lomām seriālā *[[How the West Was Won (seriāls)|How the West Was Won]]*, kas balstīts uz 1962. gada tāda paša nosaukuma filmu.1980. gados aktrise parādījās otrā plāna lomās tādā filmā kā *[[Youngblood]]* un televīzijas seriālā *[[Hard Copy]]*. 1993. gadā Fionula spēlēja epizodiskas lomas seriālos *[[Star Trek: Deep Space Nine]]* un "Zvaigžņu ceļš: Nākamā paaudze".

Savu pirmo lielo atpazīstamību ASV Fionula ieguva pēc tam, kad 2001. gadā kopā ar Nikolu Kidmenu atveidoja vienu no galvenajām lomām šausmu filmā "Citi". 2003. gadā Fionula parādījās nelielā lomā kara filmā "Saules asaras", bet 2005. gadā — otrā plāna lomā filmā "Četri brāļi". Tajā pašā gadā viņa spēlēja vienu no galvenajām lomām filmā "Transamerika". 2007. gadā Fionula parādījās seriāla "Pazudušie" trešās sezonas epizodē, vēlāk atkārtojot savu lomu piektajā un sestajā sezonā, kopumā piedaloties septiņās epizodēs. Šī loma arī nodrošināja aktrisei lielāku popularitāti.

2007. gadā Fionula parādījās Entonija Hopkinsa režisētajā filmā "Slipstrīm". 2008. gadā viņa atveidoja otrā plāna lomu filmā "Vienmēr jā". 2010. gadā Fionula atveidoja otrā plāna lomu īru režisora ​​Džona Maikla Makdonas debijas filmā "Sārgs". 2013. gadā viņa parādījās astoņās seriāla *[[Defiance]]* sērijās. 2023. gadā Fionula parādījās nelielā lomā filmā "Balāde par dziedātājputniem un čūskām" no "Bada spēles" filmu cikla.

## Politika
1996. gadā Fionnula Flenegena kopā ar Helēnu Mirenu filmējās filmā *[[Some Mother’s Son]]*. Filma bija balstīta uz 1981. gada bada streiku, ko Ziemeļīrijas cietumā sarīkoja Pagaidu ĪRA biedri. Filma tika uztverta ārkārtīgi negatīvi Apvienotajā Karalistē un dažās Īrijas aprindās, kuras to uzskatīja par terorisma propagandu, savukārt daži plašsaziņas līdzekļi, piemēram, žurnāls *[[Empire (žurnāls)|Empire]]*, apsūdzēja filmu "britu demonizācijā" un "vienpusējā notikumu attēlošanā". Pēc Fionulas teiktā, britu prese saudzēja Helēnu Mirenu, taču viņa pati tika asi kritizēta. Kritika vēlāk pastiprinājās, kad Fionnula sadraudzējās ar ĪRA un *[[Sinn Féin]]* biedriem Džeriju Adamsu un Martinu Makginesu, kurus viņa pat uzaicināja uz ballīti savās mājās ASV.

2002. gadā Fionula uzstājās *Sinn Féin* organizētā piemiņas ceremonijā republikāņiem, kuri krita Ziemeļīrijas konflikta laikā. 2009. gadā viņa pavadīja Džeriju Adamsu viņa lekciju tūrē pa ASV. 2011. gadā Fionnula atbalstīja Mārtina Makginesa kandidatūru Īrijas prezidenta amatam.

## Personīgā dzīve
Brodvejas lugu turnejas laikā ASV Fionula Baltimorā satika Geretu O’Konoru, ārstu, kurš strādāja Džona Hopkinsa slimnīcā un bija īrs no Dublinas. Pēc turnejas Fionula un O’Konors apmetās Losandželosā un apprecējās 1972. gadā. Laulība ilga līdz 2015. gada 1. septembrim, kad Gerets O’Konors mierīgi nomira mājās.

## Izvēlētā filmogrāfija

### Lomas filmās

### Televīzija

## Atsauces